
TEISĖJŲ TARYBA

NUTARIMAS
DĖL ŽYMINIO MOKESČIO, TEISMO PASKIRTŲ BAUDŲ IR VALSTYBĖS NAUDAI PRITEISTŲ SUMŲ (IŠLAIDŲ) DUOMENŲ TVARKYMO LIETUVOS RESPUBLIKOS TEISMUOSE TAISYKLIŲ PATVIRTINIMO

2026 m. birželio 26 d. Nr. 13P-79-(7.1.2.E)
Vilnius

Vadovaudamasi Lietuvos Respublikos teismų įstatymo 120 straipsnio 27 punktu, Teisėjų tarybos darbo reglamento, patvirtinto Teisėjų tarybos 2017 m. vasario 24 d. nutarimu Nr. 13P-30-(7.1.2) „Dėl Teisėjų tarybos darbo reglamento patvirtinimo“, 21.30 papunkčiu, siekdama įgyvendinti Ekonomikos gaivinimo ir atsparumo didinimo plano „Naujos kartos Lietuva“, patvirtinto 2021 m. liepos 28 d. Europos Tarybos įgyvendinimo sprendimu dėl Lietuvos ekonomikos gaivinimo ir atsparumo didinimo plano įvertinimo patvirtinimo, 6 komponento „Veiksmingas viešasis sektorius ir prielaidos atsitiesti po pandemijos“ reformą „Vienas langelis prievolėms valstybei sumokėti“, atsižvelgdama į tai, kad planuojama modernizuotos Lietuvos teismų informacinės sistemos (toliau – LITEKO) ir Valstybinės mokesčių inspekcijos prie Lietuvos Respublikos finansų ministerijos valdomos Mokesčių apskaitos informacinės sistemos (toliau – MAIS) integracijos veiklos pradžia siekiant sujungti į vieną visumą žyminio mokesčio, visų instancijų teismų paskirtų prievolių (baudžiamojo, administracinio ir civilinio procesų nustatyta tvarka paskirtų baudų, bylinėjimosi išlaidų, baudų kaip bausmių, pašto išlaidų ir kt.) informacijos mainų procesus, Teisėjų taryba 

n u t a r i a:

1. Patvirtinti Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisykles (toliau – Taisyklės, pridedama).
2. Nustatyti, kad šio nutarimo 1 punktu patvirtintos Taisyklės įsigalioja nuo 2026 m. rugsėjo 1 d.
3. Įpareigoti teismų pirmininkus priimti šio nutarimo 1 punktu patvirtintoms Taisyklėms įgyvendinti reikalingus teisės aktus.
4. Pavesti Lietuvos teismų pirmininkams užtikrinti, kad informacija apie bylose priskaitytą, įskaitytą, priskaitytą grąžintiną ir grąžintą žyminį mokestį kiekvieną metų ketvirtį būtų įtraukiama į buhalterinę apskaitą remiantis LITEKO duomenimis apie žyminio mokesčio mokėjimo ir žyminio mokesčio grąžinimo užduotis.
5. Nustatyti, kad Taisyklių nuostatos dėl valstybės naudai paskirtų baudų ir priteistų sumų (išlaidų) duomenų tvarkymo taikomos, jei teismo procesiniai sprendimai, kuriais valstybės naudai paskirtos baudos ir priteistos sumos (išlaidos), įsiteisėja po šio nutarimo įsigaliojimo.
6. Pripažinti netekusiu galios Teisėjų tarybos 2021 m. gruodžio 20 d. nutarimą Nr. 13P-163-(7.1.2.) „Dėl Žyminio mokesčio apskaitos teismuose taisyklių patvirtinimo“ su visais pakeitimais ir papildymais nuo 2026 m. rugsėjo 1 d.

Pirmininko pavaduotojas 	Ramūnas Gadliauskas

Sekretorė 								        Viktorija Šelmienė

PATVIRTINTA
Teisėjų tarybos 2026 m. birželio 26 d.
nutarimu Nr. 13P-79-(7.1.2.E)



ŽYMINIO MOKESČIO, TEISMO PASKIRTŲ BAUDŲ IR VALSTYBĖS NAUDAI PRITEISTŲ SUMŲ (IŠLAIDŲ) DUOMENŲ TVARKYMO LIETUVOS RESPUBLIKOS TEISMUOSE TAISYKLĖS 

I SKYRIUS
BENDROSIOS NUOSTATOS

1. Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklės (toliau – Taisyklės) reglamentuoja žyminio mokesčio bei teismo paskirtų baudų ir valstybės naudai priteistų sumų (išlaidų) (toliau – prievolės) duomenų tvarkymo Lietuvos teismų informacinėje sistemoje (toliau – LITEKO) pagrindinius principus ir tvarką.
2. Žyminio mokesčio ir prievolių duomenų tvarkymo tikslas – LITEKO ir Mokesčių apskaitos informacinės sistemos (toliau – MAIS) integracijos priemonėmis sudaryti prielaidas skaitmenizuoti ir automatizuoti žyminio mokesčio ir visų instancijų teismų paskirtų prievolių informacijos mainų, apskaitos bei išieškojimo valstybės naudai procesus, perduoti Valstybinei mokesčių inspekcijai prie Lietuvos Respublikos finansų ministerijos (toliau – VMI) duomenis, reikalingus žyminio mokesčio ir teismų paskirtų prievolių administravimo funkcijoms atlikti, užtikrinti duomenų (įskaitant vykdomojo dokumento) perdavimą tarp sistemų ir jų panaudojimą administravimo, apskaitos ir išieškojimo procesuose, sudaryti savalaikio prievolių įvykdymo sąlygas.
3. Žyminio mokesčio ir prievolių duomenys teismuose tvarkomi vadovaujantis šiais principais:
3.1.  duomenų tikslumo, pagal kurį su žyminio mokesčio sumos dydžio nustatymu, jo įskaitymu, žyminio mokesčio mokėjimo atidėjimu, atleidimu nuo žyminio mokesčio mokėjimo, grąžinimu, įskaitymu kitoje byloje, taip pat prievolių sumos dydžio nustatymu, atidėjimu, vykdymo grafiko nustatymu ir kitais veiksmais susijusi informacija turi būti išsamiai ir laiku fiksuojama LITEKO kuriamose mokėjimo užduotyse; 
3.2. atsekamumo, pagal kurį žyminio mokesčio dydžio nustatymas ar jo keitimas proceso metu bei mokėjimo užduočių kūrimas LITEKO turi būti pagrindžiamas teismo priimtu procesiniu sprendimu, užtikrinant duomenų nustatymo ar pakeitimo teisėtumą; 
3.3. subjekto, pagal kurį teismas, kaip viešojo sektoriaus subjektas, apskaitoje registruoja į valstybės biudžetą dėl teismo vykdomos veiklos mokamas žyminio mokesčio sumas kaip teismo pajamas.
4. Žyminio mokesčio ir prievolių duomenų tvarkymo veiksmai atliekami naudojantis  LITEKO žyminio mokesčio informacijos valdymo modulio funkcionalumais kuriant šių tipų mokėjimo užduotis:
4.1. žyminio mokesčio mokėjimo užduotis;
4.2. žyminio mokesčio grąžinimo užduotis;
4.3. prievolės mokėjimo užduotis.
5. Mokėjimo užduočių informacija tvarkoma LITEKO bylos kortelės skiltyje „Mokėjimo užduotys“.
6. Atliekant žyminio mokesčio ir prievolių duomenų tvarkymo veiksmus laikomasi duomenų tvarkymo LITEKO reikalavimų.
7. Už žyminio mokesčio ir prievolių duomenų tvarkymo organizavimą ir kontrolę yra atsakingas teismo pirmininkas arba jo įgaliotas asmuo.

II SKYRIUS
ŽYMINIO MOKESČIO DUOMENŲ TVARKYMAS LITEKO

8. Už žyminio mokesčio mokėjimo užduočių sukūrimą, įskaitymą, žyminio mokesčio grąžinimo užduoties sudengimą su žyminio mokesčio mokėjimo užduotimi nagrinėjamose bylose yra atsakingi teisėjo padėjėjai ar kiti teismo darbuotojai, atliekantys teisėjo padėjėjo funkcijas (toliau – teisėjo padėjėjai), arba kiti teismo pirmininko įgalioti asmenys.
9. Už žyminio mokesčio grąžinimo užduočių sukūrimą nagrinėjamose bylose yra atsakingi teisėjo padėjėjai, išnagrinėtose bylose – teismo raštinės specialistai. 
10. Žyminio mokesčio mokėjimo užduotis LITEKO kuria, žyminio mokesčio mokėjimo užduočių įskaitymą, žyminio mokesčio mokėjimo užduoties sudengimą su žyminio mokesčio grąžinimo užduotimi atlieka:
10.1. pirmosios instancijos teismas – pirmosios instancijos nagrinėjamose bylose, kai sprendžiamas procesinio dokumento, už kurį įstatymų nustatyta tvarka mokamas žyminis mokestis, priėmimo klausimas, ir apeliacinės instancijos bylose, kai sprendžiamas apeliacinio (atskirojo) skundo priėmimo klausimas;
10.2. apeliacinės instancijos teismas – kai apeliacine tvarka nagrinėti perduotoje byloje nustatomas procesinio dokumento trūkumų šalinimo bei žyminio mokesčio sumokėjimo terminas arba sprendžiamas prašymo dėl laikinųjų apsaugos priemonių taikymo priėmimo klausimas;
10.3. kasacinis teismas – kai sprendžiamas kasacinio skundo arba prašymo dėl laikinųjų apsaugos priemonių taikymo priėmimo klausimas.
11. Žyminio mokesčio grąžinimo užduotis LITEKO kuria:
11.1. pirmosios instancijos teismas – kai įsiteisėja (pirmosios arba apeliacinės instancijos) teismo procesinis sprendimas, kuriuo asmeniui grąžinamas žyminis mokestis ar jo dalis;
11.2. kasacinis teismas – priėmus nutartį, kuria atsisakoma priimti kasacinį skundą, arba po to, kai kasacinis skundas priimtas, priėmus nutartį grąžinti žyminį mokestį.

Žyminio mokesčio mokėjimo užduoties kūrimas

12. Žyminio mokesčio mokėjimo užduotys kuriamos siekiant įsitikinti, kad žyminis mokestis yra faktiškai sumokėtas į VMI sąskaitą, ir susieti jį su konkrečia byla.
13. Tuo atveju, kai byloje turi būti mokamas žyminis mokestis, ne vėliau kaip kitą darbo dieną nuo procesinio dokumento, už kurį įstatymų nustatyta tvarka mokamas žyminis mokestis, priėmimo arba jo trūkumų šalinimo bei žyminio mokesčio sumokėjimo termino nustatymo sukuriama žyminio mokesčio mokėjimo užduotis.
14. Jei asmuo iš dalies atleidžiamas nuo žyminio mokesčio mokėjimo ar dalis žyminio mokesčio sumokėjimo yra atidėta, sukuriama tik mokėtinos dalies žyminio mokesčio mokėjimo užduotis.
15. Jei įstatymų nustatytais atvejais asmuo atleidžiamas nuo žyminio mokesčio mokėjimo arba teismas asmens prašymu atideda žyminio mokesčio sumokėjimą, apie tai pažymima žyminio mokesčio mokėjimo užduotyje. 
16. Žyminio mokesčio mokėjimo užduotyje mokėtoju gali būti nurodytas kitas asmuo, kuris nėra proceso dalyvis.
17. Jei teismas nustato žyminio mokesčio sumokėjimo terminą, jis nurodomas žyminio mokesčio mokėjimo užduotyje. 
18. Kai žyminiu mokesčiu apmokėtas procesinis dokumentas nebuvo priimtas ir nutartimi neišspręstas žyminio mokesčio grąžinimo klausimas, žyminio mokesčio mokėjimo užduotis yra pašalinama, išskyrus atvejus, nurodytus šių Taisyklių 19 punkte, kai užduotis nebegali būti pašalinama.
19. Žyminio mokesčio mokėjimo užduoties pašalinimas galimas tik tais atvejais, kai nėra atliktas žyminio mokesčio mokėjimo užduoties įskaitymas arba sudengimas su žyminio mokesčio grąžinimo užduotimi.

Žyminio mokesčio mokėjimo užduoties įskaitymas

20. Žyminio mokesčio mokėjimo užduotis įskaitoma preliminariai įsitikinus, kad procesinis dokumentas, už kurį įstatymų nustatyta tvarka mokamas žyminis mokestis, bus priimtas arba yra pagrindas sumokėtą žyminį mokestį grąžinti. 
21. Įskaitoma tik ta įmokos dalis, kuri reikalinga pasirinktoje žyminio mokesčio mokėjimo užduotyje. Jei su pasirinktu mokėjimu įskaitoma ne visa žyminio mokesčio mokėjimo užduoties suma, žyminio mokesčio mokėjimo užduoties įskaitymo žingsniai gali būti kartojami įskaitant kitus mokėjimus.
22. Tais atvejais, kai asmuo sumoka ne visą mokėtino žyminio mokesčio sumą, sukuriama tik sumokėtos dalies žyminio mokesčio mokėjimo užduotis, įskaitoma sumokėta žyminio mokesčio dalis, kita dalis įskaitoma sukūrus naują žyminio mokesčio mokėjimo užduotį.
23. Tais atvejais, kai asmuo yra iš dalies atleistas nuo žyminio mokesčio mokėjimo ar dalis žyminio mokesčio sumokėjimo yra atidėta, sukuriama ir įskaitoma tik sumokėtos dalies žyminio mokesčio mokėjimo užduotis. 
24. Tais atvejais, kai asmuo byloje sumoka per daug žyminio mokesčio:
24.1. jei teismas nepriima nutarties grąžinti žyminio mokesčio permokos, sukuriama ir įskaitoma už procesinį dokumentą mokėtino žyminio mokesčio dydžio žyminio mokesčio mokėjimo užduotis;
24.2. jei teismas priima nutartį grąžinti žyminio mokesčio permoką, kuriama žyminio mokesčio mokėjimo užduotis visai sumokėtai žyminio mokesčio sumai įskaityti, įskaitoma visa sumokėto žyminio mokesčio suma ir permokos sumai sukuriama žyminio mokesčio grąžinimo užduotis.
25. Žyminio mokesčio mokėjimo užduoties įskaitymo pašalinimas galimas per 60 dienų terminą nuo mokėjimo įskaitymo atlikimo.

Žyminio mokesčio grąžinimo užduoties kūrimas

26. Žyminio mokesčio grąžinimo užduotys kuriamos įsiteisėjus teismo procesiniam sprendimui, kuriuo asmeniui grąžinamas žyminis mokestis ar jo dalis. 
27. Žyminio mokesčio grąžinimo užduotis sukuriama ne vėliau kaip per 5 darbo dienas nuo teismo procesinio sprendimo, kuriuo grąžinamas žyminis mokestis, įsiteisėjimo, bylos grąžinimo iš apeliacinės instancijos arba nutarties, nurodytos šių Taisyklių 11.2 papunktyje, priėmimo.
28. Kai atsisakoma priimti žyminiu mokesčiu apmokėtą procesinį dokumentą ir nutartimi nesprendžiamas žyminio mokesčio grąžinimo klausimas, LITEKO žyminis mokestis neįskaitomas ir nekuriama žyminio mokesčio grąžinimo užduotis.
29. Kai asmuo kreipiasi su prašymu grąžinti žyminį mokestį, kuris nebuvo įskaitytas byloje, pirmiausia atliekamas žyminio mokesčio mokėjimo užduoties sukūrimas bei įskaitymas, po to sprendžiamas klausimas dėl žyminio mokesčio grąžinimo bei kuriama žyminio mokesčio grąžinimo užduotis. 
30. Žyminio mokesčio grąžinimo užduotis gali būti sukuriama asmeniui, kuris nėra proceso dalyvis, jei teismo procesiniu sprendimu žyminis mokestis grąžinamas ne proceso dalyviui.
31. Negali būti grąžinama daugiau žyminio mokesčio, nei buvo sumokėta ir įskaityta byloje. 
32. Negali būti grąžinamas žyminis mokestis, kuris buvo įskaitytas kitoje byloje.
33. Žyminio mokesčio grąžinimo užduoties pašalinimas galimas per 10 dienų terminą nuo žyminio mokesčio grąžinimo užduoties sukūrimo, kol žyminis mokestis nėra faktiškai grąžintas arba žyminio mokesčio grąžinimo užduotis nėra sudengta su žyminio mokesčio mokėjimo užduotimi. Pasibaigus šiame punkte nurodytam terminui arba žyminį mokestį faktiškai grąžinus, žyminio mokesčio grąžinimo užduotis LITEKO nešalinama, o su jos vykdymu susiję veiksmai atliekami VMI  teisės aktų nustatyta tvarka.

Žyminio mokesčio mokėjimo užduoties sudengimas su 
žyminio mokesčio grąžinimo užduotimi

34. Žyminio mokesčio mokėjimo užduoties sudengimas su žyminio mokesčio grąžinimo užduotimi sudaro sąlygas asmens vienoje byloje sumokėtą, bet nepanaudotą ir teismo nutartimi jam grąžinamą žyminį mokestį įskaityti kitoje byloje.
35. Žyminio mokesčio mokėjimo užduoties sudengimas su žyminio mokesčio grąžinimo užduotimi atliekamas asmeniui pateikus prašymą įskaityti kitoje byloje grąžinamą žyminį mokestį, jei jis asmeniui nėra faktiškai sugrąžintas.
36. Žyminio mokesčio mokėjimo užduoties sudengimas su žyminio mokesčio grąžinimo užduotimi atliekamas preliminariai įsitikinus, kad procesinis dokumentas, už kurį įstatymų nustatyta tvarka mokamas žyminis mokestis, bus priimtas.
37. Žyminio mokesčio mokėjimo užduotyje sudengiama visa žyminio mokesčio grąžinimo užduotimi grąžinama suma. Jei su pasirinkta žyminio mokesčio grąžinimo užduotimi sudengiama ne visa žyminio mokesčio mokėjimo užduoties suma, žyminio mokesčio mokėjimo užduoties įskaitymo žingsniai gali būti kartojami įskaitant kitus mokėjimus arba sudengiant kitas žyminio mokesčio grąžinimo užduotis. Jei pasirinkta žyminio mokesčio grąžinimo užduotimi grąžinama suma viršija sudengiamą žyminio mokesčio mokėjimo užduoties sumą, žyminio mokesčio mokėjimo užduoties suma padidinama taip, kad būtų sudengiama visa žyminio mokesčio grąžinimo užduotimi grąžinama suma – šiuo atveju susidariusios žyminio mokesčio permokos grąžinimo klausimas sprendžiamas vadovaujantis šių Taisyklių 24 punkte nustatyta tvarka.
38. Žyminio mokesčio mokėjimo užduoties sudengimo su žyminio mokesčio grąžinimo užduotimi pašalinimas galimas per 60 dienų terminą nuo žyminio mokesčio mokėjimo užduoties ir žyminio mokesčio grąžinimo užduoties sudengimo. 

III SKYRIUS
PRIEVOLĖS DUOMENŲ TVARKYMAS LITEKO

39. Už prievolės mokėjimo užduočių ir jų vykdymo grafikų sukūrimą LITEKO yra atsakingi teismo pirmininko įgalioti asmenys.
40. Prievolės mokėjimo užduotis ir jų vykdymo grafikus LITEKO kuria pirmosios instancijos teismas, išskyrus atvejus, kai iki baigiamojo teismo procesinio sprendimo priėmimo apeliacinės instancijos teismas arba kasacinis teismas priima procesinį sprendimą, kurio pagrindu atsiranda prievolė (nutartis skirti baudą iki bylos užbaigimo apeliacinės instancijos teisme arba kasaciniame teisme ar kita) – šiuo atveju prievolės mokėjimo užduotį kuria teismas, kuris priėmė procesinį sprendimą. 

Prievolės mokėjimo užduoties kūrimas

41. Prievolės mokėjimo užduotis kuriama, jei byloje teismo procesiniu sprendimu valstybės naudai paskiriamos baudos arba priteisiamos sumos (išlaidos).
42. Prievolės mokėjimo užduotis pirmosios instancijos teisme sukuriama ne vėliau kaip per 3 darbo dienas nuo teismo procesinio sprendimo, kuriuo paskirta bauda arba valstybės naudai priteistos sumos (išlaidos), įsiteisėjimo arba nuo bylos grąžinimo iš apeliacinės instancijos arba kasacinio teismo dienos. Kai šių Taisyklių 40 punkte nustatytais atvejais apeliacinės instancijos teismas arba kasacinis teismas kuria prievolės mokėjimo užduotį, ji sukuriama ne vėliau kaip per 3 darbo dienas nuo teismo procesinio sprendimo, kuriuo paskirta bauda, įsiteisėjimo dienos.
43. Kuriant prievolės mokėjimo užduotį pažymimas prievolės potipis:
43.1. procesinės baudos;
43.2. baudos, paskirtos kaip administracinės nuobaudos administracinių nusižengimų bylose;
43.3. baudos, paskirtos kaip sankcijos baudžiamosiose bylose;
43.4. kitos teismo skirtos baudos;
43.5. pašto išlaidos;
43.6. ekspertizės išlaidos;
43.7. antrinė teisinė pagalba;
43.8. žyminis mokestis;
43.9. kitos išlaidos.
44. Jei teismo procesiniu sprendimu už prievolės įvykdymą solidariai ar subsidiariai yra atsakingas daugiau nei vienas proceso dalyvis, apie tai nurodoma kuriant prievolės mokėjimo užduotį. 
45. Su prievolės mokėjimo užduotimi turi būti susietas bent vienas teismo procesinis sprendimas, kurio pagrindu kuriama prievolės mokėjimo užduotis. Teismo procesinis sprendimas  gali būti ir vykdomasis dokumentas.
46. Pirmosios instancijos teismas, sukūręs prievolės mokėjimo užduotį, vykdomąjį dokumentą valstybės naudai išduoda ir su prievolės mokėjimo užduotimi susieja įsitikinęs, jog prievolės mokėjimo užduotis nėra visiškai įskaityta, bet ne vėliau kaip per 3 darbo dienas nuo prievolės mokėjimo užduoties sukūrimo.
47. Jei įstatyme arba teismo procesiniame sprendime yra nustatytas terminas sumokėti teismo paskirtą baudą arba valstybės naudai priteistas sumas (išlaidas), apie tai pažymima prievolės mokėjimo užduotyje.
48. Prievolės mokėjimo užduoties pašalinimas galimas, jei nėra atliktas prievolės mokėjimo užduoties įskaitymas.
49. Prievolės mokėjimo užduoties duomenys ir vykdomasis dokumentas perduodami automatiškai naudojantis LITEKO ir MAIS integracine sąsaja.
50. Prievolės mokėjimo užduotis įskaitoma automatiškai LITEKO gavus duomenis apie MAIS atliktą mokėjimo, susijusio su teismo paskirtos prievolės vykdymu, įskaitymą.

Prievolės mokėjimo užduoties vykdymo grafiko kūrimas

51. Teismui išdėsčius sprendimo vykdymą dalimis, sukuriamas prievolės mokėjimo užduoties vykdymo grafikas, kuriame nurodomos mokėtinos sumos ir terminai, iki kada turi būti sumokėtos nurodytos mokėtinos sumos. 
52. Teismo procesiniu sprendimu prievolės mokėjimo užduočiai gali būti sukuriamas naujas vykdymo grafikas.

IV SKYRIUS
ATASKAITŲ FORMAVIMAS 

53. Ataskaitų formavimas atliekamas LITEKO teismų statistikos posistemyje.
54. LITEKO duomenų, susijusių su žyminio mokesčio mokėjimo užduotimis, pagrindu formuojama priskaityto žyminio mokesčio pajamų ataskaita pagal Taisyklėse pridedamą formą (1 priedas), kurioje fiksuojama: įrašo eilės numeris (1 stulpelis), bylos numeris (2 stulpelis), mokėjimo užduoties unikalus identifikacinis numeris (toliau – mokėjimo užduoties ID) (3 stulpelis), teisminio proceso numeris (4 stulpelis), viešojo sektoriaus subjekto (toliau – VSS) kodas (5 stulpelis), žyminio mokesčio užduoties data (6 stulpelis), žyminio mokesčio suma (7 stulpelis).
55. MAIS pateiktų su žyminio mokesčio mokėjimo užduotimis susijusių įmokų duomenų pagrindu formuojama įskaityto (sumokėto) žyminio mokesčio ataskaita pagal Taisyklėse pridedamą formą (2 priedas), kurioje fiksuojama: įrašo eilės numeris (1 stulpelis), bylos numeris (2 stulpelis), mokėjimo užduoties ID (3 stulpelis), teisminio proceso numeris (4 stulpelis), VSS kodas (5 stulpelis), įmokos įskaitymo (žyminio mokesčio sumokėjimo) data (6 stulpelis), įskaitytos įmokos (sumokėto žyminio mokesčio) suma (7 stulpelis).
56. LITEKO duomenų, susijusių su žyminio mokesčio grąžinimo užduotimis, pagrindu formuojama priskaityto grąžintino žyminio mokesčio pajamų ataskaita pagal Taisyklėse pridedamą formą (3 priedas), kurioje fiksuojama: įrašo eilės numeris (1 stulpelis), bylos numeris (2 stulpelis), mokėjimo užduoties ID (3 stulpelis), teisminio proceso numeris (4 stulpelis), VSS kodas (5 stulpelis), žyminio mokesčio grąžinimo užduoties sukūrimo data (6 stulpelis), grąžintino žyminio mokesčio suma (7 stulpelis).
57. MAIS pateiktų su žyminio mokesčio grąžinimo užduotimis susijusių duomenų pagrindu formuojama grąžinto žyminio mokesčio ataskaita pagal Taisyklėse pridedamą formą (4 priedas), kurioje fiksuojama: įrašo eilės numeris (1 stulpelis), bylos numeris (2 stulpelis), mokėjimo užduoties ID (3 stulpelis), teisminio proceso numeris (4 stulpelis), VSS kodas (5 stulpelis), žyminio mokesčio grąžinimo data (6 stulpelis), grąžinto žyminio mokesčio suma (7 stulpelis).
58. Ataskaitos formuojamos pasibaigus ataskaitiniam ketvirčiui iki kito mėnesio 5 d., išskyrus metinę (IV ketvirčio) ataskaitą, kuri teikiama iki kitų metų sausio 10 d., kaupiamuoju būdu, t. y. už einamųjų metų I ketvirtį traukiami į buhalterinę apskaitą suformuotose ataskaitose gauti suminiai duomenys, o kitais einamųjų metų ketvirčiais į buhalterinę apskaitą traukiamas tik susidaręs skirtumas nuo praėjusio ketvirčio.
59. Ataskaitas formuoja teismo raštinės vedėjas ar teismo pirmininko paskirtas teismo darbuotojas.
60. Ataskaitas elektroniniu arba fiziniu parašu pasirašo jas suformavęs asmuo ir teismo kancleris kaip atsakingas už teismo administracijos veiklos organizavimą, kancleris pasirašytas ataskaitas pateikia teismo vyriausiajam finansininkui.
61. Teismo vyriausiasis finansininkas ataskaitų 5 ir 7 stulpelio duomenis įtraukia į buhalterinę apskaitą. 

V SKYRIUS
BAIGIAMOSIOS NUOSTATOS

62. Žyminio mokesčio ir prievolių duomenų tvarkymas LITEKO prižiūrimas vidinio teismo administravimo priemonėmis. 
______________


Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklių 
1 priedas

(Priskaityto žyminio mokesčio pajamų ataskaitos forma)
	Teismo pavadinimas, įstaigos kodas
	
	
	
	
	

	
	
	
	
	
	
	

	PRISKAITYTO ŽYMINIO MOKESČIO PAJAMŲ ATASKAITA

	
	
	
	
	
	
	

	Datos filtras 
	2026-01-01 – 2026-03-31
	
	
	

	
	
	2026-01-01 – 2026-06-30
	
	
	

	
	
	2026-01-01 – 2026-09-30
	
	
	

	
	
	2026-01-01 – 2026-12-31
	
	
	

	
	
	
	
	
	
	(eurais ir centais)

	Eil. Nr.
	Bylos numeris
	Mokėjimo užduoties ID
	Teisminio proceso numeris
	VSS kodas
	Žyminio mokesčio užduoties data
	Žyminio mokesčio suma

	
	
	
	
	
	
	
	

	1
	2
	3
	4
	5
	6
	7
	

	 
	 
	 
	 
	 
	 
	 
	

	 
	 
	 
	 
	 
	 
	 
	

	IŠ VISO
	X
	X
	x
	x
	0.00
	

	IŠ JŲ IŠ VISO NE VSS
	X
	X
	x
	x
	0.00
	

	IŠ JŲ IŠ VISO VSS
	X
	X
	x
	x
	0.00
	

	x
	x
	x
	X
	XXXXXXXXX
	x
	0.00
	

	x
	x
	x
	X
	XXXXXXXXX
	x
	0.00
	

	
	
	
	
	
	
	
	

	Teismo kancleris
	
	 
	
	
	 
	

	
	
	
	(parašas)
	
	
	(vardas, pavardė)
	

	Duomenis iš sistemos sugeneravęs asmuo:
	
	
	
	
	

	
	 
	
	 
	
	
	 
	

	
	(pareigos)
	
	(parašas)
	
	
	(vardas, pavardė)
	


	
Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklių 
2 priedas

(Įskaityto (sumokėto) žyminio mokesčio ataskaitos forma)
	Teismo pavadinimas, įstaigos kodas
	
	
	
	
	

	
	
	
	
	
	
	

	ĮSKAITYTO (SUMOKĖTO) ŽYMINIO MOKESČIO ATASKAITA

	
	
	
	
	
	
	

	Datos filtras 
	2026-01-01 – 2026-03-31
	
	
	

	
	
	2026-01-01 – 2026-06-30
	
	
	

	
	
	2026-01-01 – 2026-09-30
	
	
	

	
	
	2026-01-01 – 2026-12-31
	
	
	

	
	
	
	
	
	
	(eurais ir centais)

	Eil. Nr.
	Bylos numeris
	Mokėjimo užduoties ID
	Teisminio proceso numeris
	VSS kodas
	Įmokos įskaitymo (žyminio mokesčio sumokėjimo) data
	Įskaitytos įmokos (sumokėto žyminio mokesčio) suma

	
	
	
	
	
	
	
	

	1
	2
	3
	4
	5
	6
	7
	

	 
	 
	 
	 
	 
	 
	 
	

	 
	 
	 
	 
	 
	 
	 
	

	IŠ VISO
	x
	X
	x
	x
	0.00
	

	IŠ JŲ IŠ VISO NE VSS
	x
	X
	x
	x
	0.00
	

	IŠ JŲ IŠ VISO VSS
	x
	X
	x
	x
	0.00
	

	x
	x
	x
	X
	XXXXXXXXX
	x
	0.00
	

	x
	x
	x
	X
	XXXXXXXXX
	x
	0.00
	

	
	
	
	
	
	
	
	

	Teismo kancleris
	
	 
	
	
	 
	

	
	
	
	(parašas)
	
	
	(vardas, pavardė)
	

	Duomenis iš sistemos sugeneravęs asmuo:
	
	
	
	
	

	
	 
	
	 
	
	
	 
	

	
	(pareigos)
	
	(parašas)
	
	
	(vardas, pavardė)
	



Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklių 
3 priedas

(Priskaityto grąžintino žyminio mokesčio pajamų ataskaitos forma)
	Teismo pavadinimas, įstaigos kodas
	
	
	
	
	

	
	
	
	
	
	
	

	PRISKAITYTO GRĄŽINTINO ŽYMINIO MOKESČIO PAJAMŲ ATASKAITA

	
	
	
	
	
	
	

	Datos filtras 
	2026-01-01 – 2026-03-31
	
	
	

	
	
	2026-01-01 – 2026-06-30
	
	
	

	
	
	2026-01-01 – 2026-09-30
	
	
	

	
	
	2026-01-01 – 2026-12-31
	
	
	

	
	
	
	
	
	
	(eurais ir centais)

	Eil. Nr.
	Bylos numeris
	Mokėjimo užduoties ID
	Teisminio proceso numeris
	VSS kodas
	Žyminio mokesčio grąžinimo užduoties sukūrimo data
	Grąžintino žyminio mokesčio suma

	
	
	
	
	
	
	
	

	1
	2
	3
	4
	5
	6
	7
	

	 
	 
	 
	 
	 
	 
	 
	

	 
	 
	 
	 
	 
	 
	 
	

	IŠ VISO
	x
	X
	x
	x
	0.00
	

	IŠ JŲ IŠ VISO NE VSS
	x
	X
	x
	x
	0.00
	

	IŠ JŲ IŠ VISO VSS
	x
	X
	x
	x
	0.00
	

	x
	x
	x
	X
	XXXXXXXXX
	x
	0.00
	

	x
	x
	x
	X
	XXXXXXXXX
	x
	0.00
	

	
	
	
	
	
	
	
	

	Teismo kancleris
	
	 
	
	
	 
	

	
	
	
	(parašas)
	
	
	(vardas, pavardė)
	

	Duomenis iš sistemos sugeneravęs asmuo:
	
	
	
	
	

	
	 
	
	 
	
	
	 
	

	
	(pareigos)
	
	(parašas)
	
	
	(vardas, pavardė)
	



Žyminio mokesčio, teismo paskirtų baudų ir valstybės naudai priteistų sumų (išlaidų) duomenų tvarkymo Lietuvos Respublikos teismuose taisyklių 
4 priedas

(Grąžinto žyminio mokesčio ataskaitos forma)
	Teismo pavadinimas, įstaigos kodas
	
	
	
	
	

	
	
	
	
	
	
	

	GRĄŽINTO ŽYMINIO MOKESČIO ATASKAITA

	
	
	
	
	
	
	

	Datos filtras 
	2026-01-01 – 2026-03-31
	
	
	

	
	
	2026-01-01 – 2026-06-30
	
	
	

	
	
	2026-01-01 – 2026-09-30
	
	
	

	
	
	2026-01-01 – 2026-12-31
	
	
	

	
	
	
	
	
	
	(eurais ir centais)

	Eil. Nr.
	Bylos numeris
	Mokėjimo užduoties ID
	Teisminio proceso numeris
	VSS kodas
	Žyminio mokesčio grąžinimo data
	Grąžinto žyminio mokesčio suma

	
	
	
	
	
	
	
	

	1
	2
	3
	4
	5
	6
	7
	

	 
	 
	 
	 
	 
	 
	 
	

	 
	 
	 
	 
	 
	 
	 
	

	IŠ VISO
	x
	X
	x
	x
	0.00
	

	IŠ JŲ IŠ VISO NE VSS
	x
	X
	x
	x
	0.00
	

	IŠ JŲ IŠ VISO VSS
	x
	X
	x
	x
	0.00
	

	x
	x
	x
	X
	XXXXXXXXX
	x
	0.00
	

	x
	x
	x
	X
	XXXXXXXXX
	x
	0.00
	

	
	
	
	
	
	
	
	

	Teismo kancleris
	
	 
	
	
	 
	

	
	
	
	(parašas)
	
	
	(vardas, pavardė)
	

	Duomenis iš sistemos sugeneravęs asmuo:
	
	
	
	
	

	
	 
	
	 
	
	
	 
	

	
	(pareigos)
	
	(parašas)
	
	
	(vardas, pavardė)

